Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1661

4. A tárgy tanításának feltételei 1. Személyi feltételek: A foglalkozásokat a csoportélményt jól ismerő, csoportdinamikai ismeretekben jártas pedagógus (osztályfőnök) vezesse. Mivel az önismereti gyakorlatok nem terápiás jellegűek, az nem követelmény, de mindenképpen előnyt jelent, hogy képzett csoportvezető legyen. Pszichológus, vagy meghívott előadó bevonására alkalomszerűen szükség van (a folyamattervben külön feltüntetésre került), illetve célszerű folyamatos kapcsolattartás a szakemberrel, esetleg szupervízori rendszerben. 2. Tárgyi feltételek: A foglalkozások megtartásához alapvetően csendes, nyugodt helyiségre van szükség, szokásos csoportszobai felszereltséggel (mágneses tábla, székek, matracok). A gyakorlatok specifikus eszközi, tárgyi igénye részletesen a folyamattervben, a megadott szakirodalmakban, illetve a mellékletben található. Melléklet Óraszám Tartalom Részletezés* (Eszközigény) 41-46 Hirdetés A már ismert Hirdetésjátékhoz hasonló, de ebben az esetben „Csoporttagot, vagy osztálytársat keresünk…” kezdettel kell megfogalmazni. Érdemes 4 fős csoportokban megfogalmazni a hirdetéseket, majd közösen megbeszélni azokat (kiemelni a minden kiscsoport által fontosnak tartott értékeket és a csoportbeli normákat) 51-56 Mozaikosztály 5 fős (vagy 4, létszámtól függően) kiscsoportra osztjuk az osztályt. Minden kiscsoport ugyanazta a feladatot kapja, de minden csoporttag csak a feladat egy bizonyos részét ismeri (például egy tananyagnak csak egyes részeit). A kiscsoport feladata, hogy minden tag tudjon mindent (pl. az egész tananyagot). Ahhoz, hogy minden információ birtokában legyenek, a kiscsoport tagjainak együtt kell működniük. * Természetesen ezek a leírások inkább csak iránymutató javaslatok, a pedagógus saját kompetenciáján, képzettségén belül és csoportját ismerve változtathat rajtuk. Ajánlott és felhasznált irodalmak jegyzéke

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes